cy cy sw en cy cy cy cy cy ast cy cy cy cy cy ast cy cy en cy cy cy cy en cy cy cy cy es en en en cy cy en de cy en pl eo cy eo es cy en es es ceb en es cy cy la ceb sv es eo pl cy cy cy en cy cy hbs_lat hbs_lat cy zh cy cy an ar en az bn bo br ca hbs_lat de el en es eu fa fi fr lt gu he hi tl hbs_lat id is it ja ka ta ko it it lv mr ms ceb ne nl nb ta pa pl pt ro ru jbo hbs_lat en sk hbs_lat ta te en th ceb tr fy fr vi ceb zh zh cs cy cy cy cy cy cy en eo
Jump to navigation Jump to search
Y ddeuawd DnA (Delyth & Angharad Jenkins); ffidil a thelyn. Cân draddodiadol 'Glyn Tawe', o'u halbwm Adnabod.
Defnyddir y term canu gwerin fel arfer i olygu cân draddodiadol sy'n perthyn i'r gymuned gyfan, ac nid i arbenigwyr cerddorol, ac a drosglwyddwyd ar lafar yn aml tan yr 20g. Yn aml does neb yn gwybod pwy yw awdur neu gyfansoddwr y gân. Mae canu gwerin yn rhan bwysig o ddiwylliant gwerin sawl gwlad, yn cynnwys Cymru. Gellir dosrannu canu gwerin i ganu gwerin traddodiadol ac i ganu gwerin modern neu'n ganeuon lleisiol ac offerynol. Gellir ystyried canu baledi neu garolau Plygain yn fath o ganu gwerin. Mae cryn gwahaniaeth rhwng canu gwerin a chanu gwlad, sydd fel arfer yn tarddu o America.
Gweithdy gan aelodau 'Ancience' (Andy May, Gwenan Gibbard a Mary McMaster) yng Ngŵyl Tegeingl.
Ygfffv Cynhelir sawl gŵyl gerddorol sy'n canolbwyntio ar ganu gwerin. Un o'r enwocaf yw Eisteddfod Ryngwladol Llangollen, sy'n denu perfformwyr o sawl rhan o'r byd.
Canu gwerin Cymraeg[golygu | golygu cod y dudalen]
Prif erthygl: Canu gwerin Cymraeg
Mae Meredydd Evans, Elfed Lewys, Arfon Gwilym a Lynda Healey yn gantorion gwerin traddodiadol ac mae Ar Lôg a Calan yn grwpiau gwerin traddodiadol. Cafwyd tipyn o adfywiad yn y maes hwn yn y 1970au a'r 1980au; ymhlith y grwpiau gwerin yr oedd: Clochan, Cilmeri, Plethyn, 4 yn y Bâr, Bwchadanas a'r Hwntws.
Recordiwyd llawer iawn o hen ganeuon gan Roy Saer o Sain Ffagan ers 1963 e.e. Cân y Cythreiniwr a gellir clywed rhagor ohonynt ar wefan yr Amgueddfa.[1]
Sefydlwyd Cymdeithas Alawon Gwerin Cymru yn 1906. Mae'r Gymdeithas yn cyhoeddi cylchgrawn, Canu Gwerin, ac yn cynnal darlithiau a chynadleddau yn rheolaidd.[2] Sefydlwyd prosiect i gofnodi a hyrwyddo cerddoriaeth werin draddodiadol, sef Pan Cymru yn Hydref 2012.[3]
Gweler hefyd Wefan Baledi Cymru [1]
Gweler hefyd[golygu | golygu cod y dudalen]
Cân y Cythreiniwr, enghraifft o gân werin Cymreig
Cyfeiriadau[golygu | golygu cod y dudalen]
↑ Caneuon Gwerin ar wefan yr Amgueddfa Werin
↑ Gwefan Cymdeithas Alawon Gwerin Cymru
↑ Gwefan Pan Cymru; adalwyd 10 Awst 2013.
Wedi dod o "https://cy.wikipedia.org/w/index.php?title=Canu_gwerin&oldid=7268723"
Golygu cod y dudalen
Lawrlwytho ar ffurf PDF
Beth sy'n cysylltu yma
Gwybodaeth am y dudalen
Cyfeiriwch at yr erthygl hon
Newidiwyd y dudalen hon ddiwethaf ar 18 Ionawr 2019, am 23:39.
Mae testun y dudalen ar gael dan drwydded Creative Commons Attribution-ShareAlike; gall fod telerau ychwanegol perthnasol. Gweler Telerau Defnyddio'r Drwydded am fanylion pellach.